<classify> Safari ya Mabingwa wa Soka Tanzania Bara Simba SC kwenye michuano ya Ligi ya Mabingwa Afrika imeisha jana baada ya kulazimishwa sare ya bao 1-1 na UD Songo kutoka Msumbiji, mchezo uliofanyika katika Uwanja wa Taifa jijini Dar es Salaam. UD Songo walikuwa wa kwanza kupata bao kupitia kwa Luis Miquissone mnam dakika ya 14 na Simba wakasawazisha kwa mkwaju wa penati kupitia wa Erasto Nyoni dakika ya 87. Katika mchezo wa kwanza Simba walitoka suluhu, hivyo mchezo huu wa marudiano wa raundi ya awali Simba walihitaji ushindi wa aina yoyote ili kufuzu hatua inayofuata. 1: Simba OUT. Kitu kingine nachosubiri kukisikia ni kufukuzwa kwa mtu yoyote aliyehusika na Usajili wa Simba Msimu huu. 2: Wawa hayuko fiti. Anafosiwa kucheza. Nani alishauri asajiliwe yule Mbrazil ambae hana quality za kucheza michuano ya Afrika. 3: James Kotei. Hii ndiyo tofauti pekee ya Simba ya msimu uliopita na Simba ya msimu huu. Hakuna mtu wa kuwalinda mabeki wa kati kwa sasa. 3: UD Songo walijua uimara wa Mkude. Wakamuachia mpira, wakaziba nafasi. Walijua pia udhaifu wake. Wakamkimbiza. Mara zote Mkude alikua kivuli cha yule nahodha wa Songo. 4: Aishi Manula hayuko fiti. Why benchi la ufundi lilicheza pata potea na kumpanga huku wakiwa na kipa namba 2 mwenye uwezo mkubwa wa kucheza? 5: Deo Kanda. Alikua machachari na sio hatari. Alicheza aina moja ya mpira. Sub ya kwanza ilistahili atoke yeye kabla ya Kahata. 6: Gadiel Michael alilazimisha kushambulia. Jambo baya kuhusu yeye, alikosa maamuzi ya wapi pa kuupeleka mpira baada ya kuvuka mstari wa katikati. Kupanda kwake, kukaipa nafasi Songo kufurahia mpira wanapowapokonya Simba. 7: Simba ilimmisi John Bocco. Songo walipomummaliza Kagere kwenye nguvu, hakukua na backup nyingine. Chama ni namba 10 mwenye majukumu kama mpambe wa bwana harusi. Kazi yake ni kumfuta jasho muoaji tu. 8: Yule nahodha na yule straika white wa Songo watu sana. Natumaini maskauti wetu wamewaona. 9: Kocha wa UD Songo ameweza kucheza na presha ya Aussems. Plan yake ya kuanza kwa kushambulia mapema iliwatoa mchezoni Simba. 10: Nilimuelewa sana kipa wa Songo. Asilimia 40, mafanikio ya Songo, yametoka mikononi mwake. Credit: Ally Kamwe  <topic>: MICHEZO 